google/wiki40b huggingface dataset:
Fly med tre motorer

Propellfly
Airspeed AS.4 Ferry
Avro 618 Ten
Blohm & Voss BV 138
Boeing 80
Britten-Norman Trislander
De Havilland DH 66 Hercules
De Havilland DHA-3 Drover
Dornier Do 24
Fiat G.212
Fokker F.VII
Ford Trimotor
Junkers Ju 52
Short Valetta
Southern Cross (fly)
Stinson Airliner
Supermarine Nanok/Solent
Jetfly
Boeing 727
Boeing X-48
Dassault Falcon 900
Jakovlev Jak-38
Jakovlev Jak-40
Jakovlev Jak-42
Lockheed L-1011
McDonnell Douglas DC-10
McDonnell Douglas KC-10 Extender
McDonnell Douglas MD-11
Tupolev Tu-154
Friidrett under Asialekene 1990

Friidrett under Asialekene 1990. Friidrett var en av flere sporter under de ellevte Asialekene som ble arrangert i Beijing i Kina i perioden 22. til 7. oktober 1990. Det var totalt 43 øvelser, 24 for menn og 19 for kvinner. Kina ble beste nasjon med tjueni gullmedaljer foran Japan med sju.
Den første brasilianske republikk

Den første brasilianske republikk eller República Velha ([ʁeˈpublikɐ ˈvɛʎɐ], Den gamle republikk) var den første republikken i Brasils historie. Den eksisterte i årene mellom 1889 og 1930. Republikken avløste det brasilianske keiserdømmet som hadde blitt opprettet i 1822. 15. november 1889 ble Republikken Brasils forente stater erklært.
Republikkens offisielle språk var portugisisk. Republikken opphørte i 1930, da Getúlio Vargas kom til makten og ble militærdiktator med støtte fra militæret og suspenderte forfatningen, og endelig i 1937 gjennomførte et fullbyrdet statskupp.
Tor Arne Lau-Henriksen

Dødsfallet

Under tjeneste i Afghanistan ble Lau-Henriksen drept i en skuddveksling i Lowgar-provinsen 23. juli 2007. Norske soldater var på rekognoseringsoppdrag sammen med afghanske styrker da de ble beskutt. Tor Arne Lau-Henriksen ble skutt på kloss hold av én eller flere ukjente. Lau-Henriksen ble den første soldat fra FSK-HJK som falt i strid.
Trolling (Internett)

Trolling er et fenomen som forekommer i mange ulike former i debatter og diskusjoner på internett. Utøverne omtales ofte som «troll», «internett-troll» eller «nett-troll». Trolling kan defineres som «å lokke andre inn i meningsløse og endeløse diskusjoner [som ikke handler om temaet og sløser bort tid]». Et troll på nettet skriver innlegg som skal provosere folk, fremkalle krangler og avspore den opprinnelige diskusjonen. Et troll mener ikke nødvendigvis det han eller hun skriver; det viktigste målet er ikke å argumentere for en påstand, men å få folk til å hisse seg opp og «bite på kroken».

Ordbakgrunn

Opprinnelsen til ordet er antakelig det engelske verbet to troll, som er i slekt med det norske «tråle». Imidlertid henviser ordet på engelsk til fiskemetoden der man sleper en krok med påsatt agn gjennom vannet og venter på at noe skal bite på, en variant av fisketeknikken dorging, der flere stenger benyttes samtidig. 
Nett-trolling har altså ikke fått navn etter det mer kjente ordet «troll» som brukes om dumme og farlige skapninger i folkeeventyrene. Fordi den plagsomme internett-aktiviteten og utøverne minner om det man vanligvis forbinder med ondskapsfulle eventyr-troll, har likevel forestillingene om nett-troll blitt knyttet til tradisjonelle troll i folketroen. Således ser man for eksempel at de som svarer på et «troll-innlegg» i en nett-debatt, blir bedt om ikke å «fôre trollene».

Metoder

Et troll kan bruke en rekke forskjellige metoder til å narre folk. Én metode er å fremsette en rekke meget skarpt formulerte avvisninger av det felles verdigrunnlaget som eksisterer i en nyhetsgruppe, for eksempel ved å avvise Guds eksistens i en religiøs diskusjonsgruppe. Noe annet et troll kan velge å gjøre, er å trolle en enkelt person. En annen metode er å kryssposte et innlegg til flere grupper, slik at svar fra én gruppe kan ses i begge grupper. Her vil et troll velge to grupper hvor deltakerne har meninger og debattformer som adskiller seg sterkt fra hverandre, for eksempel en selvhjelpsgruppe for alkoholikere og en gruppe for ølbryggere. Her kan et troll typisk nøye seg med et enkelt innlegg som utfordrer deltakerne i den ene gruppen, hvoretter diskusjonen ofte vil utvikle seg eksplosivt.
Osmanabad (distrikt)

Demografi

Ved folketellingen i 2011 var det 1 660 311 innbyggere i distriktet, mot 1 486 586 i 2001. Den urbane befolkningen utgjør 16,96 % av befolkningen.
Barn i alderen 0 til 6 år utgjorde 12,02 % i 2011 mot 15,01 % i 2001. Antallet jenter i den alderen per tusen gutter er 853 i 2011 mot 894 i 2001.
Hestesport under Asialekene 1998

Hestesport under Asialekene 1998. Hestesport var en av flere sporter under de trettende Asialekene i Bangkok i Thailand. Det var fjerde gangen som hestesport var med på programmet i Asialekene. Konkurransene ble avviklet i perioden 8. til 19. desember 1998. Det var seks øvelser, tre individuelle og tre lagkonkurranser i dressur, sprangridning og feltritt.  Japan ble beste nasjon med tre gullmedaljer foran Sør-Korea med to.
Touring (bil)

Beskrivelse

I 1916 definerte det USA-baserte Society of Automonile Engineers en touring  som: «en åpen bil med fire eller fler sitteplasser som en tonneau». Begrepet er også blitt definert som en åpen bil med fem eller fler sitteplasser. Touringbiler kan ha to eller fire dører. Motorene på tidlige modeller var enten var i fronten, eller midt i karosseriet.
Sidegardiner, når de var tilgjengelig for en bestemt modell, kunne installeres for å beskytte passasjerene mot vær og vind ved å feste dem på plass, ellers måtte fører og passasjerer trosse elementene..

Historie

Touring ble populære tidlig i det 20. århundre, de var et større alternativ til runabout og roadster. Ved midten av tiåret i USA hadde touring utviklet seg til en rekke typer, en firedørs touring utstyrt som en cabriolet var det mest populære karosseriet.
De fleste av Model T bygget av Ford mellom 1908 og 1927 var fire og deretter tredørs modeller hvor sjåføren måtte skyve rattet fra passasjersetet. Tourings regnskap viste at 6,5 million biler som ble solgt av de 15 millioner Modell T som ble bygget, ble bygget som 5-passasjer. Modellen ble Fords mest populære karosseritype og sto for 44% av alle Model T er (biler, lastebiler og chassiser) som ble solgt i de atten år den ble bygger. Det var  Fords mest populære karosseristype i samme periode. Populariteten av touring bil begynte å avta på 1920-tallet da biler med innelukkede karosserier ble mer rimelig, og begynte å konsekvent utselge åpne biler.

Torpedo-karosseri

«Torpedo-karosseri»  svar en slags type kariosseri som ble brukt fra begynnelsen av det tjuende århundre til midten av 1920-tallet. En torpedo's hood (panser) linje var på nivå med bilens midtlinje som ga en rett linje fra foran til bak.
Torpedo-karosseri ble vanligvis brukt om fire- eller femseters biler og var en touring med avtagbart eller foldbart (hood) og lave siden paneler og dører, men ingen pilarer: den eneste søyler som var tilstede, var de som støtter frontrute (frontruten). Torpedo stil ble en vanlig touring og navn falt ut av bruk rundt 1920.
Arvaker og Alsvinn

Arvaker og Alsvinn (norrønt: Árvakr og Alsviðr) er i norrøn mytologi navnet på de to hestene som drar solvogna over himmelen. Navnene betyr henholdsvis «tidlig våken» og «veldig rask».
Æsene (gudene) hadde skapt sola av gnister fra Muspelheim og åsynjen (gudinnen) Sol styrte den vogna som sola var i. Hestene Arvaker og Alsvinn dro vogna. For at de skulle tåle varmen fra sola hadde æsene satt vindbelger under bogen på hestene.
Gylvaginning refererer i samme kapittel både til gudene Sol og Måne, og til gudene Dag og Natt. Dag og Natt farer også over himmelen med hester; Natt drar først med hesten Rimfakse, og Dag kommer etter med hesten Skinfakse.
Betty Trask Award

Betty Trask Award er en årlig britisk litterær pris som årlig deles ut av Society of Authors og gis til en debutroman skrevet av en innbygger i samveldet og som er under 35 år. Prisen ble innstiftet i 1984. Prisen gis til tradisjonelle romaner eller kjærlighetsromaner.
Melhuslista

Melhuslista er en lokal liste som stiller til valg i Melhus kommune i Sør-Trøndelag. Lista stiller for første gang til kommune- og fylkestingvalget i 2015.
Lista ble opprettet på vårparten i 2015 av artisten Tore Johansen. Han tok initiativ til å starte en egen liste etter at Melhus Høyre ved en misforståelse hadde ført ham opp på deres liste. Etter at det ble klart at kommunens varaordfører, Sigmund Gråbak (uavhengig), ble vraket som ordførerkandidat etter Høyres nominasjonsmøte, valgte Gråbak å engasjere seg i Melhuslista, og ble raskt satt opp som listas ordførerkandidat. Lista har 22 kandidater, hvorav ti er kvinner.
Slagordet til lista er «Med Melhuslista for et ekte lokaldemokrati». Bakgrunnen for dette slagordet er at lista ikke er styrt av politiske partier sentralt, men er selvstendig hva angår kampsaker. Lista formulerer det slik: «I erkjennelse av at det er de valgte representantene - og ikke de politiske partiene - som skal være ditt talerør, ber vi deg stemme Melhuslista».
Rødskjell

Rødskjell brukes som navn på trauskjell med rød fot.Hokkigai (ホッキ貝, 北寄貝), eller Spisula sachalinensis er det som vanligvis kalles rødskjell når det brukes som sushi. Skjellet finnes fra kysten rundt Korea, rundt nordlige Japan og til Kunasjir.

Atlantisk rødskjell (Spisula solidissima) høstes kommersielt i Nord-Atlanteren. I USA brukes rødskjell til Clam strips som er strimler av rødskjell dyppet i melk og mel og frityrstekt.
Stortingsvalget 1876

Valgordning

I hvert prestegjeld hadde sognepresten ansvar for å holde valgting som utpekte valgmenn. Sognepresten hadde også ansvaret for å vite hvem som var kvalifisert for stemmerett. Valgmennene møttes til valgmannsting. På landet hadde hvert av de atten amtene valgmannsting, og utpekte 2-5 av 74 stortingsrepresentanter. Kjøpstedenes valgmannsting utpekte én, to eller fire av 37 stortingsrepresentanter.
Kvalifisert for stemmerett var menn over 25 år med eiendom av en viss størrelse. I tillegg var embedsmenn og rettighetsmenn i Finnmark kvalifisert. For å være stemmeberettiget måtte de i tillegg avlegge ed til grunnloven ved innføring i manntall. Allmenn stemmerett for menn ble innført i 1898. Kvinner hadde ikke stemmerett. 136 530 menn var stemmerettskvalifisert, 84 253 hadde stemmerett. Av disse stemte 36 344.
409 valgting i landdistriktene utpekte totalt 967 valgmenn. 39 valgting i byene utpekte totalt 245 valgmenn. Valgmannstingene ble holdt i perioden 21. juni 1876 til 5. desember 1876. I Bratsberg amt ble valget av det fjerde mandatet forkastet, og nytt valgmannsting ble holdt der 26. februar 1877.
Siden forrige valg hadde Bodø fått status som kjøpstad, og valgte én representant sammen med Tromsø, Hammerfest, Vardø, og Vadsø.

Resultater

Valgmennene kunne stemme på hver enkelt stortingsplass i sitt valgmannsting. Kandidatene måtte tilhøre valgkretsen, og kunne ikke stemme på seg selv.
Os (Hordaland)

Tusenårssted

Kommunens tusenårssted er Kyrkjeflaten, som er folkeparken i Os sentrum. Flaten var opprinnelig åker og beiteområde og var tidligere mye brukt til fesjå. Det var lenge et ønske i kommunen om å etablere noe på denne tomten ved siden av kirken som innbyggerne kunne ha glede av. På slutten av 1990-tallet ble det derfor anlagt en folkepark på stedet, blant annet takket være en stor donasjon fra Per og Elna Grieg.
Parken har blant annet blitt det nye stedet der kommunen har den sentrale 17. mai-feiringen sin.

Os i dag og i framtiden

Os er den tredje hurtigst voksende kommunen i Hordaland, og blant de hurtigst voksende i Norge. I 2007 økte befolkningen med 460 personer, noe som tilsvarer en økning på 2,5 % og 3 % hvert år. I 2008 var veksten på 2,3 %.1 oktober 2016 var det registrert 20031 innbyggere i Os kommune. Os er også blant de tre kommunene i Hordaland som innbyggerne tjener minst i, men likevel har kommunen høye skatteinntekter. I Os kommune ligger badelandet Osbadet og treningsanlegget Oshallen. Veiprosjektet Svegatjørn-Rådal, som skal etablere veiforbindelse mellom Rådal i Bergen og Svegatjørn ved Osøyro, skal stå ferdig i 2022.
Spjelkavik Idrettslag

Spjelkavik Idrettslag, forkortet Spjelkavik IL eller SIL, er et idrettslag i bydelen Spjelkavik i Ålesund. 
Klubben ble stiftet 18. mars 1932 og har rundt 900 medlemmer. Aktivitetene er hovedsakelig fotball, håndball, skihopp og alpin skiidrett.

Herrer

Herrer senior spiller i 3. divisjon fotball for menn 2018. Daglig leder fra 2005 Johnny Vattøy. 
Trener 2005–08 var tidligere AaFK-spiller Johnny Vattøy, etterfulgt av Stig Johansen i 2009, Geir Hansen i 2010, Vattøy 2011,  Tommy Larsen 2011, Jan Ove Lange 2012.

Kvinner

Etter juniorjentenes finaleseier 9–0 over Heggedal på Norway cup i 1989,   nådde seniorlaget kvartfinalen i Norgesmesterskapet i fotball for kvinner 1990.  Med Jan Ove Solevåg som trener  spilte de på øverste nivå i 1. divisjon fotball for kvinner 1992 men rykket ned etter kun én seier på 18 kamper. Toppscorer var den senere verdensmester Ann Kristin Aarønes med 12 mål. Også verdensmesterne Merete Myklebust og Anita Waage starter sine karrierer her.
Laget slo seg sammen med Fortuna Ålesund i 1995. Spillere med landskamper for Norges kvinnelandslag i fotball fra denne tiden er Ann Kristin Aarønes 1990–92) og Merete Myklebust i 1993.

Alpint

Klubben er internasjonalt kjent fra søstrene Lene Løseth, Nina Løseth og Mona Løseth, samt Sebastian Foss Solevåg.

Håndball

Både herre- og damelaget er i 3. divisjon. Den kroatiske landslagsmann Igor Terzic ble i 2018 trener for herrelaget, og hadde kommet fra Kroatia i 1992 for å trene damelaget. Den kjente Italiaproff Sif Kalvø spilte her på 1970- og 80-tallet.

Hopp

Spjelkavik bygde 3 hoppbakker i 2016/2017 og satser på å bygge opp et hoppmiljø sentralt på Sunnmøre.

Spjelkavik idrettspark

Spjelkavik idrettspark består av fire fotballbaner, hvorav en 11-er med kunstgress, en 7-er kunstgress, en hall med kunstgress (2007) og en 11-er gressbane. Klubben har også en ski- og turheis, en turløype med lys, samt 3 hoppbakker bygget 2016/17.
Maotai

Historie

Maotai tar sitt navn efter det sted i fylket Renhuai i Guizhouprovinsen som den opprinnelig kom fra. Stedet har en lang historie med vindyrking, men spriten som den møter oss i dag kom til under Qing-dynastiet. Maotai vant første gang berømmelse utenfor Kina ved den internasjonale Panamautstillingen i 1915 har er siden da vunnet over hundre internasjonale anerkjennelser. Enda mer kjent er da Mao Zedong skålte med Maotai med Richard Nixon under ved hans historiske Kinabesøk i 1972.
Maotai er nå en av Kinas offisielle statsbankettsviner og selskapet som produserer det sier selv at det er ett av verdens tre mest kjende spritsorter (sammen med skotsk whisky and fransk konjakk). I Kina var Maotai, som idag (2006) har en årsproduksjon på nærmere 4 000 tonn, lenge svært eksklusivt, og ble produsert i betydelig mindre kvantitet enn den store mengde uekte vare som fremdeles plager selskapet og de kinesiske konsumentene.
Eleothinus

Utseende

Nokså små, gråbrune trebukker. Antennene er betydelig lengre enn kroppen. Pronotum er nærmest klokkeformet sett ovenfra, med en skarp, bakoverrettet tann nær bakhjørnet. Dekkvingene er nesten jevnbrede, med at par lave, opphøyde lengderibber, disse har gjerne noen små, oppstående, svarte knøler.

Levevis

Larvene lever i død ved.

Utbredelse

Slekten er utbredt i Mellom-Amerika.
Illustrert Familieblad

Kilder

Willy B.: Drømmenes marked, Bladkompaniet (1996)
Martin Hubmann

Bakgrunn

Hubmann kommer opprinnelig fra Eschlikon, men bor i Bern. Han kommer fra en familie som har drevet med orientering og har tre brødre, Max, Beat og Daniel. Beat og Daniel driver også med orientering. Martin Hubmann er en av verdens beste orienteringsløpere gjennom tidene. Han har også en yngre søster som heter Monika.
Han gikk på grunnskolen Eschlikon fra 1996-2002, deretter den samme ungdomsskolen, før han i 2005 begynte på yrkesskole i Winterthur. Siden 2010 har han studert på deltid for å bli sivilingeniør.

Idrettskarriere

Hubmann tok sin første medalje i verdensmesterskapet for junior som 18-åring i Dubbo i Australia. Han tok bronse på mellomdistanse. To år senere vant han tre medaljer i italienske San Martino; sølv på stafett og bronse på langdistanse og sprint. Året etter tok han bronse i de samme disiplinene. Som 23-åring løp han for det sveitsiske andrelaget på stafetten under EM i Falun, noe som resulterte i en noe overraskende gullmedalje. Hubmann løp første etappe, Matthias Müller løp den andre, mens Matthias Kyburz avgjorde til Sveits' fordel.
I 2014 ble det bronsemedalje på sprint under EM i portugisiske Palmela. Senere samme år tok han sin første medalje i VM da han sammen med Rahel Friederich, Matthias Kyburz og Judith Wyder løp inn til gull på sprintstafett i Italia.
I 2015 gjorde Hubmann sin hittil største prestasjon individuelt, da han tok sølv på sprint i Forres under VM i skotske Inverness. I en svært jevn konkurranse skviste han seg inn på andreplass mellom svenskene Jonas Leandersson og Jerker Lysell.
I 2016 tok han sølvmedalje i sprintstafett under VM i Strömstad-Tanum. Han tok også to EM-medaljer dette året. Gull i stafett for Sveits' andrelag på stafetten og bronse på sprintstafett.
Under VM i Estland 2017, ble Sveits nummer tre på sprintstafetten. Hubmann løp tredje etappe på det sveitsiske bronselaget som ellers bestod av Elena Roos, Florian Howald og Sabine Hauswirth.
På lugnare vatten

På lugnare vatten er et musikkalbum med Kikki Danielsson og Roosarna, utgitt i 1990.
Færøyske frimerker 1999

Færøyske frimerker 1999. Det ble utgitt i alt tjue frimerker av Postverk Føroya i 1999. Det var tjuefemte året som Færøyene utga egne frimerker.
Ranvikholmen naturreservat

Ranvikholmen naturreservat (eller Ramvikholmen) er et naturreservat i Hurum kommune i Buskerud, like sør for tettstedet Tofte i Oslofjorden. Det opprettet 14. desember 2007. Reservatet og øya ligger rett vest for Tofteholmen. 
Øya ligger helt i den østre randsonen av fjordområdet Breiangen. Hele Ranvikholmen på 80 dekar er vernet for sin unike botanikk og geologi.
Ranvikholmen ligger geologisk i randsonen av den nedslitte resten av en forhistorisk vulkan med sentrum på Tofteholmen. Jordsmonnet er svært fruktbart fra et botanisk synspunkt. Det vokser mer enn 2500 ulike planter på Ranvikholmen. Tofteholmen har nest etter Tofteholmen den høyeste middeltemparaturen sommerstid i Norge, med flest varmedøgn. Dette, sammen med en unik geologi, gjør den botanisk svært artsrik.
Axel Hägerström

Liv

Hägerström var sønn av en prest og vokste opp i et religiøst hjem; moren var påvirket av Rosenius' vekkelsesbevegelse. Han opplevde en vekkelse som gymnasiast, og begynte å studere teologi ved Uppsala universitet. Men her fattet han i stedet interesse for filosofi. Han ble fil.kand. i filosofi og fikk i 1893 doktorgraden. Samme år ble han utnevnt til dosent i praktisk filosofi. Fra 1911 til 1933 var han professor.
Han regnes som grunnleggeren av Uppsalafilosofien, som forkastet den konservative boströmianismen og enhver form for metafysikk. Han er særlig kjent for sin såkalte «verdinihilisme» (värdenihilism): En moralsk forestilling kan ikke være sann eller usann. Etikken er derfor ikke en lære i moral, men en lære om moralen slik man kan observere den ved empiri.
Ved siden av filosofien hadde Hägerström stor innflytelse innenfor rettsvitenskapen, hvor han inspirerte den nordiske rettsrealismen eller rettspositivismen, særlig den såkalte Uppsalaskolen (Vilhelm Lundstedt, Karl Olivecrona og andre). Han påvirket også dansken Alf Ross.
Blant Hägerströms elever var Ingemar Hedenius.
Robert Gordon Latham

Liv

Latham var sønn av Thomas Latham, prest i Billingbourough. Han begynte ved Eton College i 1819, begynte å studere ved King's College i Cambridge i 1829 og ble Bachelor of Arts i 1832. Han dro så ut for å studere filologi i utlandet, og bodde først i Hamburg, deretter i København og til slutt i Christiania i Norge. I 1839 ble han utnevnt til professor i engelsk språk og litteratur ved University College i London. I 1841 utga han en mye brukt lærebok, The English Language («Det engelske språket»).
Samtidig hadde Latham bestemt seg for å bli lege. Han oppnådde en medisinsk grad ved universitetet i London og ble lærer ved Middlesex Hospital, hvor han i 1849 ble hjelpelege. Men i hovedsak konsentrerte han seg om etnologi og filologi, og i 1849 oppga han medisinen og stillingen som lege.
I 1852 ledet han den etnologiske museet i Krystallpalasset i London, som ble stående etter verdensutstillingen i 1851. Han arbeidet med en grundig revisjon av Samuel Johnsons Dictionary of the English Language («Ordbok over det engelske språket»). Denne ble fullført i 1870. Siden brukte han mye tid på en Dissertation on the Hamlet of Saxo Grammaticus and of Shakespeare («Avhandling om Hamlet hos Saxo Grammaticus og hos Shakespeare»). I sine senere år ga han ofte offentlige forelesninger om sine yndlingsemner, og i 1883 fikk han en offentlig pensjon.

Latham og Norge

Latham tilbragte en tid i Norge og skrev boken Norway, and the Norwegians («Norge og nordmennene», 1840) om oppholdet. Boken var dedisert til Henrik Wergeland og Ludvig Kristensen Daa, og er ikke bare en beskrivelse av Lathams opplevelser i Norge, men av hele Norges kultur og natur. Da Latham kom til Christiania i 1833 slo han seg ned på Jomfrubråten i Aker, en gård som var en populær sommerbolig for norske studenter. Her stiftet han vennskap med studenten Ludvig Kristensen Daa, og her møtte han i juli 1833 første gang Henrik Wergeland, som tok han med seg hjem til prestegården i Eidsvoll i september 1833. Wergelands søster Camilla beskrev ham slik i sin dagbok: «Jeg kom til at lide den godmodige Englænder godt, trods hans comiske Udvortes. Han var bestemt ualmindelig dybt- og ædelttænkende, og faae skulde bag dette lidet anbefalende, keitede Ydre formode en saadan Skat af Vid og Lærdom.» Han besøkte også Eidsvoll over jul og nyttår 1833/34.
Latham kom også senere til å innvirke på norske forhold. Som leder for det etnologiske museet i Crystal Palace ønsket han seg en egen samisk avdeling, og henvendte seg derfor til sin venn Ludvig Kristensen Daa, som i 1852 var overlærer ved Christiania katedralskole. Daa fikk i stand en egen komité hvor han selv var medlem, for å utføre oppdraget. I bytte mot de samiske gjenstandene tilbød Latham seg å sende andre etnografiske gjenstander til Norge. Siden man først var i gang med å samle samiske gjenstander, og siden man fikk en samling gjenstander fra Java, Borneo, Sumatra og Australia tilsendt fra Latham, bestemte universitetet i Christiania nå å opprette en egen etnografisk samling ved universitetet. Latham ga dermed støtet til at universitetets etnografiske samling ble opprettet.
Melchior Miguel Carneiro

Bakgrunn

Melchior Miguel Carneiro trådte inn i jesuittordenen den 25. april 1543. Hen ble i 1551 utnevnt til den første rektor for kollegiet i Évora, og kort etter overført til rektoratet for kollegiet i Lisboa. I 1553, da pater Simão Rodrigues, ordenens første provinsial i Portugal, ble kalt til Roma for å svare på anklager som var blitt rettet mot hans styremåte, utså visitatoren, Nadal, Carneiro til en ledsager for ham.

Misjonær

Egentlig ble han deretter utsett for misjonen i Etiopia, og ble i 1555 utnevnt til titulærbiskop av Nikea med det for øye å tre inn i fremtiden som etterfølger av patriarken av Etiopia. Men dette ble det ikke noe av; så han tok opp residens i Goa i India. 
Det var mens han bodde der at pave Pius V utnevnte han til biskop for Japan og Kina. Han begav seg dermed til portugisernes nye holdepunkt i Kina, Macao, og ankom der i 1568. 
Samme år dro han inn til Kanton for om mulig å hjelpe en ung bonse (buddhistmunk) som etter sin konversjon til katolisismen var blitt slått, lagt i lenker og fengslet. Msgr. Carneiro, som egentlig hadde fått passerseddel med fritt leide, holdt på å lide samme skjebne. Han klarte til slutt å få en overordnet mandarin til å frigi den unge mannen  som så kunne bli med tilbake til Macao.
I Macao grunnla han Santa Casa de Misericórdia, St. Rafaelshospitalet og leprosariet San Lázaro. 
Etter at han i 1581 fikk en etterfølger som biskop av Macao, trakk han seg tilbake der og døde den 19. august 1583. Han ble gravlagt i St. Paulskirken.